Самур (Мегьарамдхуьруьн район)

Самур (урус. Самур) — Дагъустан республикадин Мегьарамдхуьруьн районда авай, «Самур хуьруьнсоветдик» акатзавай хуьр. Хуьруьнсоветдин администрациядин юкь ва сад тир хуьр я. Агьалийрин кьадардиз килигна, Самур хуьр районда пудлагьай чкадал ала. География Хуьр Мегьарамдхуьруьн райондин рагъэкъечӀдай пата, Самур вацӀун мукьвал, райондин юкь тир Мегьарамдхуьрелай 33,5 км, Каспи гьуьлелай 8 км яргъал, «Самур» ракьун рекьин станциядал ала. Хуьруьн къвалав, Урусатдин Федерацияда тек сад тир субтропикдин лиана тарарин там экӀя хьана. Тарих Хуьруьн бине, асул гьисабдалди Кьурагь ва СтӀал Сулейман районрин Бахцугъ, Пиперхуьр, Цилинг ва маса суван хуьрерин эгьлийри арандиз куьч хьана кутунай. Агьалияр 2013 йисан агьалияр сиягьдиз къачунин малуматрив кьурвал хуьре 3400 касди уьмуьр гьалзавай . 2012 йисан малуматрив кьурвал, хуьруьн агьалияр 3417 кас тир . 2002 йисан малуматриз килигна, хуьруьн агьалияр 3484 кас тир . Агьалидин вири лезгияр, суни - мусурманар я. Хуьре урбанизациядин, яни хуьряй шегьерриз куьч хьунин процесс йигиндаказ физвайвиляй хуьруьн агьалидин кьадар йисандивай тӀимил жезва. Инфраструктура Хуьре кьве мектеб ава: Самурдин юкьван чирвилерин мектеб ва сифте кьилин мектеб. Баянар ЭлячӀунар Самур хуьруьн ЮЧМ Архивация 14 июль 2014 йисан.